Document ID: 32005R2083

NARIADENIE KOMISIE (ES) č. 2083/2005
z 19. decembra 2005,
ktorým sa menia a dopĺňajú smernice Európskeho parlamentu a Rady 2004/17/ES a 2004/18/ES, pokiaľ ide o uplatňovanie prahových hodnôt v oblasti postupov zadávania zákaziek
(Text s významom pre EHP)
KOMISIA EURÓPSKYCH SPOLOČENSTIEV,
zo zreteľom na Zmluvu o založení Európskeho spoločenstva,
so zreteľom na smernicu Európskeho parlamentu a Rady 2004/17/ES z 31. marca 2004 o koordinácii postupov obstarávania subjektov pôsobiacich v odvetviach vodného hospodárstva, energetiky, dopravy a poštových služieb (1), a najmä na jej článok 69,
so zreteľom na smernicu Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby (2), a najmä na jej článok 78,
po konzultácii s Poradným výborom pre verejné obstarávanie,
keďže:
(1)
Rozhodnutím 94/800/ES z 22. decembra 1994, ktoré sa týka uzatvárania dohôd vyplývajúcich z multilaterálnych rokovaní Uruguajského kola (1986 - 1994) v mene Európskeho spoločenstva, pokiaľ ide o oblasti vyplývajúce z jeho právomocí (3), schválila Rada Dohodu o vládnom obstarávaní, ďalej len „dohoda“, obsiahnutú v prílohe 4 k uvedenému rozhodnutiu. V zmysle podmienok tejto dohody, pravidlá, ktoré táto dohoda stanovuje, majú byť dodržiavané od chvíle, keď príslušné zmluvy dosiahnu alebo presiahnu určité čiastky, ďalej len „prahové hodnoty“, ktoré sú stanovené v dohode a vyjadrené ako práva osobitného čerpania.
(2)
Jedným z cieľov smerníc 2004/17/ES a 2004/18/ES je umožniť zmluvným subjektom a obstarávateľom, ktorí ich uplatňujú, zároveň dodržiavať záväzky stanovené v dohode. Na tento účel musí Komisia skontrolovať prahové hodnoty stanovené v smerniciach týkajúcich sa dohody, a ak je to nevyhnutné, zvýšiť alebo znížiť ich tak, aby zodpovedali protihodnote prahov v eurách, stanovených dohodou, zaokrúhlenej na tisíciny nadol. Prahové hodnoty podľa smerníc nezodpovedajú prepočítaným prahovým hodnotám podľa dohody pre obdobie od 1. januára 2006 do 31. decembra 2007. Preto je potrebné ich upraviť.
(3)
Okrem toho v rámci smerníc 2004/17/ES a 2004/18/ES s cieľom znížiť počet prahových hodnôt, ktoré je potrebné dodržiavať, prahové hodnoty, ktoré nevyplývajú z dohody, boli prepojené s prahovými hodnotami, ktoré z nej vyplývajú. Je preto vhodné tieto rovnako upraviť.
(4)
Zmeny a doplnenia sa netýkajú vnútroštátnych ustanovení implementujúcich smernice 2004/17/ES a 2004/18/ES s výnimkou prahových hodnôt, ktoré sú nižšie ako prahové hodnoty uvedené v smerniciach.
(5)
Je preto potrebné zodpovedajúcim spôsobom upraviť smernice 2004/17/ES a 2004/18/ES,
PRIJALA TOTO NARIADENIE:
Článok 1
Smernica 2004/17/ES sa mení a dopĺňa takto:
1.
Článok 16 sa mení a dopĺňa takto:
a)
v písmene a) sa čiastka „473 000 EUR“ nahrádza čiastkou „422 000 EUR“;
b)
v písmene b) sa čiastka „5 923 000 EUR“ nahrádza čiastkou „5 278 000 EUR“.
2.
Článok 61 sa mení a dopĺňa takto:
a)
v odseku 1 sa čiastka „473 000 EUR“ nahrádza čiastkou „422 000 EUR“;
b)
v odseku 2 sa čiastka „473 000 EUR“ nahrádza čiastkou „422 000 EUR“.
Článok 2
Smernica 2004/18/ES sa mení a dopĺňa takto:
1.
Článok 7 sa mení a dopĺňa takto:
a)
v písmene a) sa čiastka „154 000 EUR“ nahrádza čiastkou „137 000 EUR“;
b)
v písmene b) sa čiastka „236 000 EUR“ nahrádza čiastkou „211 000 EUR“;
c)
v písmene c) sa čiastka „5 923 000 EUR“ nahrádza čiastkou „5 278 000 EUR“.
2.
Prvý odsek článku 8 sa mení a dopĺňa takto:
a)
v písmene a) sa čiastka „5 923 000 EUR“ nahrádza čiastkou „5 278 000 EUR“;
b)
v písmene b) sa čiastka „154 000 EUR“ nahrádza čiastkou „211 000 EUR“.
3.
V článku 56 sa čiastka „5 923 000 EUR“ nahrádza čiastkou „5 278 000 EUR“.
4.
V prvom pododseku odseku 1 článku 63 sa čiastka „5 923 000 EUR“ nahrádza čiastkou „5 278 000 EUR“.
5.
Článok 67 odsek 1 sa mení a dopĺňa takto:
a)
v písmene a) sa čiastka „154 000 EUR“ nahrádza čiastkou „137 000 EUR“;
b)
v písmene b) sa čiastka „236 000 EUR“ nahrádza čiastkou „211 000 EUR“;
c)
v písmene c) sa čiastka „236 000 EUR“ nahrádza čiastkou „211 000 EUR“.
Článok 3
Nariadenie Rady (ES) č. 1874/2004 (4) sa týmto ruší s účinnosťou od 1. januára 2006.
Odkazy na zrušené nariadenie sa považujú za odkazy na toto nariadenie.
Článok 4
Toto nariadenie nadobúda účinnosť 1. januára 2006.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 19. decembra 2005

Labels: 12
8
3
20